SEAFCOเจรจาพันธมิตรจีนรับงานสีเขียวเหนือโบรกฯมองบวกแนะซื้อราคาเป้าหมาย12.43 บ.
SEAFCO โบรกฯมองบวกหากสามารถเจรจากับพันธมิตรจีนเพื่อให้ได้งานเสาเข็มเจาะถือเป็นทางออกที่ดีต่อการได้งานก่อสร้างประเภทรถไฟฟ้าเพิ่ม พร้อมชู 2 ปัจจัยหนุนราคาหุ้นในระถัดไปแนะซื้อ แต่ด้วย Upside ที่น้อยลงเป็น 9% เนื่องจากราคาหุ้นปรับตัวขึ้นดี ถือว่า outperform กว่า SET โดยให้ราคาพื้นฐานไว้ที่ 12.43 บาท
4 มิ.ย. 2558

บล.ดีบีเอสฯ ระบุในบทวิเคราะห์วันนี้(4 มิ.ย.) ว่า บริษัท ซีฟโก้ จำกัด (มหาชน) หรือ SEAFCO ลุ้นผลประมูลงานใหม่มูลค่า 2,000 ล้านบาท คาดได้งาน 30-40% แย้มไตรมาส 2/58 มีรายได้ 400-500 ล้านบาท เตรียมเจรจาพันธมิตรจีนหวังรับงานเสาเข็มเจาะรถไฟฟ้าสายสีเขียวเหนือ ช่วงหมอชิต-สะพานใหม่-คูคต สัญญาที่ 2 ซึ่งผู้ชนะการประมูลคือ ยูเอ็น-เอสเอช-ซีเอส หรือ UNIQ, ซิโนไอโดรฯ และไชน่า ฮาเบอร์ ทาง SEAFCO คาดว่าจะเริ่มก่อสร้างได้ ก.ย.58 (ข่าวหุ้นธุรกิจ)
ผลกระทบ: เป็นบวกการที่บริษัทสามารถเจรจากับพันธมิตรจีนเพื่อให้ได้งานเสาเข็มเจาะถือเป็นทางออกที่ดีต่อการได้งานก่อสร้างประเภทรถไฟฟ้าเพิ่ม ซึ่งโดยปกติแล้วจะให้อัตรากำไรขั้นต้นสูง กว่างานอาคารทั่วไป ในยามที่พันธมิตรคือ CK ยังไม่ได้รับงานรถไฟฟ้าใหม่ๆ ซึ่งปกติแล้ว CK จะให้ SEAFCO เป็นผู้รับเหมาช่วงในงานฐานราก
ส่วนรายได้ไตรมาส 2/58 ที่ประมาณ 400-500 ล้านบาท หากเทียบกับช่วงเดียวกันของปีก่อน และ เทียบไตรมาสก่อนหน้าที่ 519 และ 481 ล้านบาท ตามลำดับ ถือว่าไม่ห่างมาก แต่อีกหนึ่งปัจจัยที่มีอิทธิพลมากคือ อัตรากำไรขั้นต้นในไตรมาส 2/58 โดยไตรมาส1/58 ที่ผ่านมาเป็นเพียง 13.9% เทียบช่วงเดียวกันของปีก่อนที่สูงถึง 19.9% เพราะรับงานเฉพาะค่าแรงในสัดส่วนน้อยลง ที่ให้อัตรากำไรขั้นต้นสูงกว่างานที่รวมวัสดุก่อสร้างด้วย
คงคำแนะนำซื้อ แต่ด้วย Upside ที่น้อยลงเป็น 9% เนื่องจากราคาหุ้นปรับตัวขึ้นดี ถือว่า outperform กว่า SET สำหรับราคาพื้นฐานให้ไว้ที่ 12.43 บาท ซึ่งประเมินด้วย P/E ปี 58 ที่ 14 เท่า ส่วนคาดการณ์อัตราผลตอบแทนปันผลปีนี้น่าพอใจเป็น 3.7% เราเห็นว่าปัจจัยที่จะมีผลกับราคาหุ้นในระยะถัดไปคือ 1) ผลการดำเนินงานไตรมาส 2/58 และ 2) การประมูลงานได้เพิ่ม ซึ่งปัจจุบันมีงานก่อสร้างในมือ (Backlog) ที่ 980 ล้านบาท หากประมูลสายสีเขียวเหนือ และงานอื่นๆได้ เช่น งานที่พม่า ซึ่งจะทราบผลในอีก 1-2 เดือนข้างหน้า มูลค่าประมาณ 200 ล้านบาท